લોકો એકબીજાની સામે જોવા લાગ્યા. નાથીમાએ નજર કરી. અબદુલાને બોલાવ્યો. પોપટ અને અબદુલાએ પવાલી ઉપાડી પણ… વજન ખાસ્સું હતું. એક તો અજગર વજનદાર, પવાલી અને કથરોટ પણ વજનદાર, વળી કથરોટ પર પથ્થરની ઘંટીનું વજન…! અંદરથી અજગર માથું ઊંચું કરી કથરોટ ખસેડવા મથતો હતો પણ… ઘંટીનું વજન હતું એથી એની કારી ફાવતી ન હતી. એક હાથ ઘંટી પર ને બીજો પવાલી પર એમ કરી ઘસડતા… ઘસડતા… વાંઘા તરફ ચાલ્યા. આખું ટોળું થોડે દૂર પાછળ-પાછળ ધીમા પગલે ચાલતું હતું. ખાટલામાં પડ્યા-પડ્યા વાલાડોસાએ પૂછ્યું :